नौकरशाही जब संवेदनशीलता दिखाती है तो हर तरफ से सराहना के स्वर गूंजने लगते हैं। अब धर्मनगरी वाराणसी के डीएम योगेश्वर राम मिश्रा को ही लीजिए। मातहतों के साथ शहर की रियलिटी चेक करने निकले थे, रास्ते में दो सीनियर सिटिजन को एक्सीडेंट में घायल होकर तड़पते देखा। अपनी गाड़ी से दोनों को तत्काल अस्पताल भेजा और फिर कोई दूसरी गाड़ी न बुलाकर खुद रिक्शे से पैदल दफ्तर पहुंचे। एक आईएएस अफसर और बड़े जिले के डीएम के इस कदम की सराहना करते लोग नहीं थक रहे हैं।